Document ID: 31995R1086

KOMISSION ASETUS (EY) N:o 1086/95,
annettu 15 päivänä toukokuuta 1995,
tiettyjen Unkarista, Puolasta, T Osekin tasavallasta, Slovakiasta, Romaniasta ja Bulgariasta peräisin olevien marjojen vähimmäistuontihinnoista markkinointivuodeksi 1995/96
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen Unkarista, Puolasta, T Osekin tasavallasta, Slovakiasta, Romaniasta ja Bulgariasta peräisin olevien marjojen tuontihintajärjestelmästä 19 päivänä heinäkuuta 1993 annetun neuvoston asetuksen (ETY) N:o 1988/93 (1) ja erityisesti sen 3 artiklan,
sekä katsoo, että
tiettyjen Unkarista, Puolasta, T Osekin tasavallasta, Slovakiasta, Romaniasta ja Bulgariasta peräisin olevien marjojen vähimmäistuontihintajärjestelmän soveltamista koskevista yksityiskohtaisista säännöistä ja 30 päivään huhtikuuta 1994 sovellettavista vähimmäistuontihinnoista 28 päivänä heinäkuuta 1993 annetussa komission asetuksessa (ETY) N:o 2140/93 (2) määritetään vähimmäishintojen vahvistamisen perusteet; vähimmäistuontihinnat markkinointivuodeksi 1995/96 olisi vahvistettava mainitut perusteet huomioon ottaen, ja
hedelmien ja vihannesten ja hedelmä- ja vihannesjalosteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Unkarista, Puolasta, T Osekin tasavallasta, Slovakiasta, Romaniasta ja Bulgariasta peräisin olevien asetuksen (ETY) N:o 1988/93 liitteeseen sisältyvien tuotteiden vähimmäistuontihinnat markkinointivuodeksi 1995/96 ovat tämän asetuksen liitteessä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä toukokuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä toukokuuta 1995.

Labels: 2
18
17
6